lv en lv de nl lv lv sl lv en de nl lv lv lv de es lv lv lv lv lv lv en lv en lv en lv lv en lv lv en lv lv en lv lv en lv lv en lv en lv lv en lv en lv en lv lv lv en lv lv lv lv lv lv lv lv lv lv lv lv lv lv lv lv lv lv lv lv lv lv lv lv lv lv lv lv lv eu lv en
Grilēšanas sezona nebeidzas jeb kā grilēt gudri, veselīgi un ērti? | Mammamuntetiem.lv
Jaunākie raksti Ziņas Grūtniecība Bērns Ģimene un attiecības Māja un dārzs Skaistums un veselība Svētki Receptes Viedokļi Žurnāli Video Tēva diena Viedā māja
Pēdējā laikā var dzirdēt aktīvus aicinājumus – klāt jau septembris, steidziet grilēt, jo sezona beidzas. Patiesībā grilēšanas sezona nebeidzas nekad. Latvijas pašreizējos klimatiskajos apstākļos, kad gada aukstākie mēneši kļūst aizvien siltāki, nav iemesla, lai grilēšanu pārtrauktu. Kopābūšana ārpus telpām, svaigā gaisā – ar ģimeni, draugiem – ir svarīga vienmēr, un grilēšana šo iespēju sniedz.
Gudrās jeb pini-kay kokogles, nodrošinot augstu degšanas temperatūru un līdz ar to – īsāku grilēšanas laiku, sniedz komfortablāku iespēju grilēt “nesezonā”.
Lai grilētu arī vēsākajos gada mēnešos un gūtu gaišas emocijas un patiesi pozitīvu grilēšanas pieredzi attiecībā gan uz procesu, gan rezultātu, ir svarīgi zināt un ievērot vienu būtisku kritēriju – temperatūru, ko rada izvēlētās ogles. Proti, parastās kokogles vai pini-kay kokogles.
12 veselīgi našķi skolēniem, ko meklēt “Lidl”. Iesaka uztura speciāliste
5 dekoratīvi košumkrūmi piemājas dārzam
Pārbaudi, kāds ir tavs noguruma līmenis. Ātrais TESTS
Ja parasto kokogļu degšanas radītā temperatūra ir ap 650-720 °C, tad pini-kay kokogļu gadījumā tie jau ir 900 °C un vairāk.
Arī Edgars Zālītis, Smart Charcoal SIA vadītājs, skaidro, ka jebkuras lieliskas grilēšanas pieredzes pamatā ir pareizo ogļu izvēle, jo tieši tā nosaka, cik ātri iespējams pagatavot ēdienu, cik ērts ir pats grilēšanas process un cik izmaksā viena grilēšanas reize. Tāpēc pasaulē aizvien plašāk izmanto tā dēvētās pini-kay jeb koncentrētās, viedās kokogles.
Oglēm, kas degot rada lielāku temperatūru, ir jaudīgāks siltumstarojums – tās izstaro garākus infrasarkanos viļņus, tāpēc ātrāk tiek sasniegts gaļas vai dārzeņu ‘'viducis'', nodrošināta vienmērīga produktu pagatavošana un to aizsardzība no sulīguma zaudēšanas. Kurpretim, grilējot zemākā temperatūrā, kas nozīmē arī ilgāku grilēšanas laiku, nereti gaļas gabals no ārpuses “pārcepas”, bet iekšpusē ir tik tikko gatavs. Diemžēl kancerogēnās vielas veidojas kā pārceptā gaļā (pārāk brūnajā kraukšķīgajā “garoziņā”), tā arī gāzēs, kas rodas gaļas saturam (t.sk., taukiem) nopilot uz oglēm, aizdegoties un iztvaikojot, bet pēc tam nogulsnējoties uz gaļas virsmas. Turklāt zemākas grilēšanas temperatūras gadījumā gaļa, atrodoties ilgāku laiku uz uguns, sāk “izžūt”, tādējādi zaudē savu sulīgumu un kļūst sausa.
Svarīgi, lai visa grilēšanas procesa laikā temperatūra ilgstoši būtu ne tikai augsta, bet arī vienmērīga un nemainīga, ko nodrošina pini-kay kokogļu degšanas īpašības, kam savukārt pamatā ir to lielā cietība un blīvums. Jo lielāks ogļu blīvums un cietība, jo augstāka to degšanas temperatūra un lielāka izdalītā enerģija. Grilējot zemākā temperatūrā, proti, izmantojot parastās kokogles, kas savas zemās cietības un blīvuma dēļ izdeg ātrāk, nepieciešams ne tikai lielāks ogļu daudzums, bet arī ilgāks grilēšanas laiks. Iespējamas arī lielākas temperatūras svārstības, kas nenāk par labu ne gatavotajai gaļai, ne arī pašam grilēšanas procesam. “Atbildīgajam grilētājam” šādā gadījumā ir nepārtraukti jāstāv pie grila, jāuzrauga process un “jāuztur” atbilstošā temperatūra – vai nu jāvēdina, vai jāapdzēš liesmas (piemēram, ja, nokļūstot uz oglēm, aizdegas no gaļas iztecējušie tauki). Savukārt, grilējot ar viedajām kokoglēm, grilēšanas process neprasa šādu piepūli, to iespējams atstāt “pašplūsmā” – šīs ogles, pakāpeniski sasniegušas savu temperatūras maksimumu, deg ilgstoši un noturīgi – bez dūmiem un aromāta, nodrošinot vienmērīgi apceptas maltītes pagatavošanu. Galvenais – zināt, cik ilgs laiks nepieciešams konkrētā gaļas/dārzeņu produkta grilēšanai, un atgriezties īstajā brīdī, piemēram, lai apgrieztu produktu uz otru pusi.
Lai novērstu iespējamo tauku degšanu, ir ieteicams izmantot pārtikas sāli, to uzkaisot uz oglēm pirms produktu uzlikšanas uz grila.
Koncentrēto kokogļu degšanas ilgums un noturīgums ir pamatā arī grilēšanas procesa nepārtrauktībai – tās nodrošina pusotru stundu ilgu grilēšanas “zelta laiku”, savukārt parastajām kokoglēm tā ir tikai apmēram pusstunda. Un šis jau ir stāsts par ekonomiju. Turklāt šo kokogļu fizikālās īpašības, nodrošinot pastāvīgi augstu un noturīgu to degšanas temperatūru un vienlaikus radot arī bagātīgu un jaudīgu infrasarkano jeb siltuma starojumu (jo augstāka temperatūra, jo spēcīgāks un fokusētāks šis starojums), sniedz iespēju pagatavot lielāku grilētā ēdiena daudzumu īsākā laika posmā. Ne velti vadošie Rīgas un arī vairāki citvalstu restorāni ir atzinuši šo pini-kay kokogļu profesionālo kvalitāti un savu grilēto maltīšu pagatavošanā izmanto tikai tās.
Svarīgs ir jautājums arī par grilēšanā izmantoto ogļu “tīrību”.
Pini-kay kokogles tiek iegūtas no pilnīgi dabiskām un videi draudzīgām blīvi sapresētām zāģskaidām, kuru ražošanā netiek izmantotas nekādas ķīmiskas saistvielas vai citas kaitīgas piedevas.
Proti, tā ir īpaša “matemātika” jeb pirolīzes process (vielu sadalīšanās augstas temperatūras ietekmē), kurā sadeg un izdalās visi liekie “piemaisījumi” (piemēram, oglekļa monoksīds un ūdeņradis), gala rezultātā veidojot “cietos atlikumus” jeb gudrās ogles, kuru blīvums ir lielāks nekā koksnei dabā – tā, piemēram, Latvijā ražotās koncentrētās kokogles ir 2 reizes blīvākas par ozolu. Kurpretim parastās kokogles tiek iegūtas vienkāršā malkas degšanas rezultātā, vienā brīdī šo procesu apdzēšot. Turklāt pini-kay ogļu organiskā izcelsme un tīrība nodrošina arī to, ka grilēšanas procesā rodas mazāk pelnu, tās nesprakšķ un nedzirksteļo, kas nozīmē mazāku risku un iespēju, ka maza nejauši noklīdusi dzirkstele varētu nodarīt kādu skādi vai radīt traumu klātesošajiem. Un vēl kas būtiski – šo ogļu aizdedzināšanai nav nepieciešams degšķidrums jeb “tehnoloģiskais piejaukums” (patiesībā viedās kokogles ir tik blīvas, ka tam nav pat īsti kur iesūkties) , un tas ir vēl viens papildu ieguvums, ja domājam par grilēšanas veselīguma aspektiem. Pini-kay kokogles vislabāk ir aizdedzināt, izmantojot tā saucamo ogļu iekurināšanas starteri – ogles vispirms tajā aizdedzina, un tad jau degošas ieber grilā. Tiesa, gudro ogļu aizdedzināšana un iekurināšana ir apmēram par 5 minūtēm ilgāka, taču to kompensē īsāks ēdiena pagatavošanas laiks.
Pini-kay jeb gudrajām oglēm ir vēl viena lieliska īpašība – tās var “dedzināt” tieši tik ilgi vai tik reizes, cik nepieciešams. Proti, gatavojot gaļu tikai ģimenei, grilēšanai nepieciešamas vien apmēram 15 minūtes.
Kad ēdiens pagatavots, tās iespējams nodzēst uzlejot ūdeni, pēc tam izžāvēt un tad atkal tikpat efektīvi izmantot nākamajā reizē.
Ar ierastajām kokoglēm tas nav iespējams, jo, aplietas ar ūdeni, tās lielākoties izšķīdīs, bet neizšķīdušās tāpat nebūs jēga lietot atkārtoti – tik zema būs to degšanas kapacitāte. Tāpēc arī jautājums – vai mēs rēķinām un zinām, cik izmaksā ogles vienai grilēšanas reizei? Šai cenai nevajadzētu būt augstākai par 3 EUR.
Nobeiguma vietā jeb grilēšanas sezona nebeidzas nekad
Tātad gudrās jeb pini-kay kokogles, nodrošinot augstu degšanas temperatūru un līdz ar to – īsāku grilēšanas laiku, sniedz komfortablāku iespēju grilēt “nesezonā”, samazinot to brīdi, ko grilētā ēdiena kārotājiem nepieciešams pavadīt ārpus telpām.
Tāpēc – turpinām grilēt arī septembrī un vēlāk rudenī, ziemā, grilēt veselīgāk, ātrāk, drošāk un zaļāk un rast šajā procesā aizvien jaunu un pozitīvāku pieredzi,. Arī piedzīvot situāciju, kad, pretēji ierastajam, kad parastās grila ogles beigušās, bet visa gaļa nav izcepta, pini-kay kokogļu gadījumā pāri paliek ogles, nevis grilēšanai sagatavotie produkti. Un, protams, atceramies – gaļa pēc grilēšanas uz brīdi ir “jāatpūtina”, proti, jāietin folijā, un tikai tad var baudīt sagatavoto ēdienu.
Starp citu, vēl šodien un rīt Riga Food 2022 ietvaros darbojas arī Grila parks – tā ir iespēja pašiem aiziet un pārliecināties par šeit paustā patiesību!
Siltie rumpsteika salāti PLUS padomi, kā izcept sulīgu gaļu
Kā vienkārši un ātri sagatavot šašliku cepšanai?
Ukraina Video padomi Valsts atbalsts Zīdainis Atbild ginekologs Tēva loma Rudens veltes Āboli Idejas vakariņām
6 bieži lietoti preparāti, kas būtiski var paaugstināt asinsspiedienu
Radi svētku sajūtu savā virtuvē ! Idejas un ieteikumi
Tīras un omulīgas mājas tikai 30 minūtēs? Efektīvi padomi ikdienas uzkopšanai
Šodien vārdadienu svin Lāsma, Zanda, Zandis
Degustācijas, izstādes, tirdziņš, sportiski aktīvas nodarbes: šodien Dobelē Ābolu svētki!
Mammamuntetiem.lv aicina: ejot uz vēlēšanām, ņem līdzi bērnu!
Kad gaidāms pirmais sniegs? Laika vērotāja prognozes
"Kad man vienreiz būs prieks būt kopā ar bērnu?" Par garlaikotajiem un nogurušajiem vecākiem
Vai izsvītrot visus kandidātus biļetenā ir laba doma? Kas jāzina, ejot vēlēt Saeimu
12 veselīgi našķi skolēniem, ko meklēt “Lidl”. Iesaka uztura speciāliste
Pārbaudi, kāds ir tavs noguruma līmenis. Ātrais TESTS
5 dekoratīvi košumkrūmi piemājas dārzam
Kas ir Miķeļdiena un ko par to vēsta ticējumi
Ziemassvētkos Latvijā uzziedējušas dažādas puķes
6 pērn pieļautās kļūdas tomātu audzēšanā. Kā tās neatkārtot šogad?
Kad jānoņem ķirbji, un kā tos saglabāt līdz pavasarim
Vairāk rakstu no "Māja un dārzs"
© SIA Mammām un tētiem, 2022. Satura kopēšana un pārpublicēšana komerciālos nolūkos aizliegta.
All Copyright © SIA Mammām un tētiem. All rights reserved.